Ίγκορ Μίλιτσιτς

Ο Ίγκορ Μίλιτσιτς (κροατικά: Igor Miličić) (γενν. 9 Ιουνίου 1976, Σλαβόνσκι Μπροντ) είναι Κροάτης προπονητής και πρώην καλαθοσφαιριστής, ο οποίος αγωνιζόταν ως πόιντ γκαρντ/σούτινγκ γκαρντ. Έχει επίσης πολωνική υπηκοότητα. Είναι ο τωρινός προπονητής της Εθνικής Πολωνίας ανδρών.

 Ο Μίλιτσιτς ξεκίνησε την καριέρα του σε ηλικία 6–7 ετών. Η πρώτη του μεγάλη επιτυχία ήταν το Κροατικό Πρωτάθλημα Παίδων το 1991. Το 1994, έπαιξε για την Εθνική Κροατίας Κ18. Δύο χρόνια αργότερα, ξεκίνησε την καριέρα του σε ομάδα ανδρών, καθώς τη σεζόν 1996-97 ήταν παίκτης της Λίνε Ριέκα και πέρασε τις επόμενες δύο σεζόν στην ΚΚ Σπλιτ. Τα έτη 1997–1998 εκπροσώπησε τη Κροατία Κ22, ενώ το 1998 έγινε μέλος της Εθνικής Κροατίας ανδρών.Το 1999, ο Μίλιτσιτς μετακόμισε στην Πολωνία, όπου υπέγραψε συμβόλαιο με την ΟΜΚΣ Κιέλτσε. Η ομάδα του τελείωσε τη διοργάνωση στην 7η θέση, χάνοντας με 2-3 στη σειρά των προημιτελικών των πλέι οφ από την Ζνιτς Μπάσκετ Προύσκουφ. Μετά το τέλος της σεζόν, μετακόμισε στην Πολόνια Βαρσοβίας. Ωστόσο, δεν έπαιξε στην ομάδα της πρωτεύουσας για πολύ καιρό. Αποχώρησε από την ομάδα τον Οκτώβριο και ένα μήνα αργότερα υπέγραψε συμβόλαιο με την Πρόκομ Τρεφλ Σόποτ. Έπαιξε για την ομάδα του Σόποτ την περίοδο 2000–2002. Με την ομάδα κέρδισε μεταξύ άλλων το Κύπελλο Πολωνίας, το Σούπερ Καπ Πολωνίας, καθώς και κατέκτησε την 3η θέση του Πολωνικού Πρωταθλήματος. Έπαιξε επίσης δύο φορές στους προημιτελικούς του Κυπέλλου Κόρατς. Τη σεζόν 2002/2003, έπαιξε στην Άνβιλ Βλοτσλάβεκ, με την οποία κέρδισε το Πρωτάθλημα Πολωνίας. Το 2003, ο Μίλιτσιτς έλαβε την πολωνική υπηκοότητα. Ωστόσο, ο Κροάτης δεν μπόρεσε να παίξει στην Εθνική Πολωνίας, γιατί στο παρελθόν έπαιζε για την Εθνική Κροατίας. Το 2003 έφυγε από την Πολωνία και τα επόμενα χρόνια έπαιξε διαδοχικά σε Ελλάδα (Ηράκλειο Ο.Α.Α.), Κοσσυφοπέδιο, Τουρκία, Βέλγιο, ξανά στην Τουρκία και στη Ρωσία (ΜΚ Ενισέι). Το 2004, πιάστηκε να χρησιμοποιεί παράνομες ουσίες ντόπινγκ, το οποίο τον έκανε να μετακομίσει στο Κοσσυφοπέδιο, όπου πέρασε την περίοδο της τιμωρίας του, παίζοντας στο τοπικό πρωτάθλημα (το πρωτάθλημα του Κοσσυφοπεδίου δεν ήταν υπό την αιγίδα της FIBA εκείνη την εποχή).Στα τέλη του 2007 επέστρεψε στην Πολωνία. Έλυσε το συμβόλαιο με την ΜΚ Ενισέι και μετακόμισε στην πρώην ομάδα του, την Πρόκομ Τρεφλ Σόποτ. Έπαιξε μόνο για λίγους μήνες στον σύλλογο, αλλά κατάφερε να κερδίσει το Πρωτάθλημα Πολωνίας (το πέμπτη συνεχόμενο του συλλόγου). Ο Μίλιτσιτς, παίζοντας στην Πρόκομ τη σεζόν 2007/2008, είχε επίσης την ευκαιρία να κάνει το ντεμπούτο του στην Ευρωλίγκα. Στη συνέχεια έπαιξε συνολικά 6 αγώνες σε ευρωπαϊκά κύπελλα (μέσο όρο 1,5 πόντο, 2,3 ριμπάουντ και 2,2 ασίστ ανά παιχνίδι). Τη σεζόν 2008/2009, υπέγραψε συμβόλαιο με την ΑΖΣ Κοσάλιν. Αφού ο Τζεφ Νόρντγκαρντ ανέλαβε προπονητής, ο Μίλιτσιτς έγινε αρχηγός της ομάδας. Με την ομάδα από το Κοσάλιν ολοκλήρωσε τον πρωτάθλημα στην 7η θέση, αφού νίκησε την Πρόκομ Σόποτ στα προημιτελικά των πλέι οφ. Έμεινε επίσης στον σύλλογο την επόμενη σεζόν, κερδίζοντας το πρώτο Κύπελλο Πολωνίας στην ιστορία της ομάδας και ολοκληρώνοντας το πρωτάθλημα στην 6η θέση. Τη σεζόν 2010–2012, κατέλαβε την 8η θέση στο πρωτάθλημα με την ομάδα του. Στις 13 Νοεμβρίου 2011, σε έναν αγώνα εναντίον της Άνβιλ Βλοτσλάβεκ, έδωσε την 1.000η ασίστ του στην καριέρα του στα πολωνικά γήπεδα, που αποτελεί ρεκόρ για το Πρωτάθλημα Πολωνίας. Μετά τη σεζόν 2012/2013, κατά την οποία τερμάτισε στην 3η θέση στο πρωτάθλημα με την ΑΖΣ Κοσάλιν, τερμάτισε την αγωνιστική του καριέρα.Στις 10 Δεκεμβρίου 2020, έγινε προπονητής της Σταλ Όστρουφ Βιελκοπόλσκι.Την 1η Οκτωβρίου 2021, ονομάστηκε ο νέος προπονητής της Εθνικής Πολωνίας, όπου υπέγραψε διετές συμβόλαιο. Ο Μίλιτσιτς όσο ζούσε στην Πολωνία, επισκεπτόταν συχνά την πατρίδα του, την Κροατία. Είναι παντρεμένος με την Μπάρμπαρα, με την οποία έχει τρία παιδιά: Ίγκορ (γενν. 2002), Ζοράνα (γεν. 2006) και Τέο (γεν. 2008). Και οι τρεις γιοι του Μίλιτσιτς ασχολούνται με την καλαθοσφαίριση. Ο μεγαλύτερος από αυτούς, ο Ίγκος Μίλιτσιτς ο νεότερος, το 2016 αγωνίστηκε στην Εθνική Πολωνίας Κ14 ετών. Η οικογένεια ζει στη Γερμανία και οι τρεις γιοι τους προπονούνται σε μία ομάδα στο Ουλμ.. Με βάση τα, εκτός αν αναφέρεται διαφορετικά. Με συλλόγουςΠρωτάθλημα Πολωνίας (2002-03, 2007-08) Πρωτάθλημα Κροατίας Παίδων (1991)ΑτομικέςΠολυτιμότερος Παίκτης: Κύπελλο Πολωνίας (2001) Σούπερ Καπ Πολωνίας (2001) Πρωτάθλημα Κροατίας Παίδων (1991) Κορυφαίος σε ασίστ όλων των εποχών στο Πρωτάθλημα Πολωνίας (2011) Πρωτάθλημα Πολωνίας (2017-18, 2018-19, 2020-21) FIBA Europe Cup: Φιναλίστ, 2021 Σούπερ Καπ Πολωνίας (2017, 2019) Κύπελλο Πολωνίας (2020, 2022) Καλύτερος Προπονητής του Πρωταθλήματος Πολωνίας: 2017 (επίσημο βραβείο) από τους δημοσιογράφους (2018, 2019) Συμμετοχή στο Ευρωμπάσκετ (2022) «Profil na polskikosz.pl». Αρχειοθετήθηκε από το πρωτότυπο στις 6 Μαρτίου 2016. Ανακτήθηκε στις 14 Σεπτεμβρίου 2022. Προφίλ στο plkhistory.ugu.pl (πολωνικά) Προφίλ στο pzkosz.pl (πολωνικά) Προφίλ στο eurobasket.com (αγγλικά) «Profil na beko.itgo.com». Αρχειοθετήθηκε από το πρωτότυπο στις 11 Φεβρουαρίου 2010. Ανακτήθηκε στις 14 Σεπτεμβρίου 2022. (αγγλικά) Προφίλ στο realgm.com (αγγλικά) Προφίλ στο fiba.basketball